Ритуал

Ритуалът е действие или поредица от действия, изпълнявани с установени правила за последователност, място, изпълнител(и) и др.
Той е израз на дадена традиция, а самите действия са неспонтанни и имат най-вече символично значение. Науката, която изучава ритуалите е етнология. Ритуалите, свързани с религията, се наричат обреди. За свързаните с радостни събития ритуали се използват термините церемония, честване или тържество, а главното действащо лице на такива събития се назовава церемониалмайстор. Ритуалите често са изпълнявани в определено помещение – ритуална/обредна зала/дом, главно при сватби и погребения.
Думата „ритуал“ е заимствана от думата със същото значение ritual в английския език, където се среща за пръв път през 1570 г., а през 17 век се използва, за да означава „предписания ред за извършване на религиозни служби“ или по-точно книгата с тези предписания. Коренът на „ритуал“ е в санскритското Рта, означаващо „това, което е правилно свързано, ред, правило“, през ритус (на латински: ritus) – древноримски термин за комбинация от церемония и ритуали.
Думи със сродно значение: церемония, тържество, честване, обред.
Ритуалът може да се разгледа от 4 гледни точки.
Ритуалът е система от символи, които съхраняват или по-скоро съдържат специфичните особености на ритуалното поведение.
Ритуалът е средство за предаване на информация за най-важните ценности и тяхната йерархия.
Ритуали съществуват и без връзка с мит или с религия, представлявайки отделна система от цели и средства за постигането им.
Ритуалът може да се разглежда и като продукт от взаимодействието на различни социални статуси и позиции.
Ритуалите може да се разделят на директни или косвени, както и на позитивни (съдържащи воля за действие) и негативни (съдържащи нежелание, отказ от действие, табу).. Ритуалите може да са свързани с конкретен празник (църковен или светски) или с определен повод (сватба, раждане на дете, успех, раздяла, смърт и др.), както и със ситуциии в ежедневието ни като: наздравица, ръкостискане, ръкопляскане, почукване по затворена врата и т.н. Някои ритуали по света:
Религията е изключително свързана с ритуали. Едни от най-известните ритуали са:
В различните държави се изпълняват разнообразни ритуали свързани с женитбата:
Освен традиционното погребение в ковчег, се практикува и кремация. Прахът от нея се поставя в урна, като тя може да се съхранява в дома, на определено място в гробищен парк, или се разпръсква над сушата или в морето. Възможно е също урната да се положи в гроб или да се хвърли в морето (т.нар. морско погребение). Интересен, вече забранен ритуал, е тибетското небесно погребение. При него тялото на починалия се занася на върха на някоя планина, където го нарязват, за да привлече животните, а неизядените останки от тялото се правят на прах.
Ритуалното самоубийство сепуко, е част от японската култура, като целта му е запазване на честта на изпълняващия го.
Жертвоприношението е ритуално убийство на хора или животни с цел почитане или умилостивяване на божество, както и израз на благодарност към него.
Едни от най-известните ритуали изпълнявани от индианците в Северна Америка, достигнали до нас благодарение на многото тематична художествена литература са:
Животните също изпълняват някои ритуали основно като средство за ухажване. Те включват различни звуци, движения и поведение.